Ukrajinské národné vodnopólové družstvo mužov

Ukrajinské národné vodnopólové družstvo mužov je národné družstvo mužov, ktoré reprezentuje Ukrajinu v medzinárodných vodnopólových súťažiach a priateľských zápasoch. Funguje pod záštitou Federacija Plavannja Ukrajiny (FPU). Vzniklo v roku 1993 ako jeden z nástupcov . Za jeho najväčšie úspechy možno považovať 7. miesto na Majstrovstvách Európy či samotnú účasť na Olympijských hrách.

Vrcholné podujatia 
Na Olympijské hry sa ukrajinskému družstvu podarilo kvalifikovať iba raz, na LOH 1996. Vo svetovej kvalifikácii obsadilo postupové 4. miesto, na samotnom olympijskom turnaji však skončilo posledné. Dosiahlo na ňom iba 2 remízy, v základnej skupine s  a v skupine o 13. až 16. miesto s . Na Majstrovstvá sveta sa mu nepodarilo kvalifikovať ani raz. 

Na Majstrovstvá Európy sa prebojovalo 3-krát. Z kvalifikácie v roku 1993, pri svojom prvom štarte v medzinárodných súťažiach, postúpilo z 3. miesta. Na samotných majstrovstvách obsadilo predposledné miesto, keď zvíťazilo iba nad družstvom  v skupine o 9. až 12. miesto. Muselo preto v roku 1994 odohrať B podujatie ME, ktoré aj vyhralo a kvalifikovalo sa na ME 1995. A na nich dosiahlo svoje najlepšie umiestnenie, keď bodovalo v dvoch stretnutiach a obsadilo celkovú siedmu priečku. O 2 roky neskôr v španielskej Seville dokázalo zvíťaziť iba v jedinom zápase, v boji o 11. miesto s . To bolo jeho posledné účinkovanie v elitnej kategórii ME, na ďalšie už z kvalifikácie nepostúpilo. Zúčastňovalo sa potom B turnaja ME, a jeden takýto turnaj v roku 2000 na Malte aj dokázalo vyhrať.

Výsledky 
Olympijské hry

Majstrovstvá sveta
 nekvalifikovalo sa

Majstrovstvá Európy

Majstrovstvá Európy B kategórie

Referencie 
 todor66.com

Pozri aj 
 Ukrajinské národné vodnopólové družstvo žien
 Sovietske národné vodnopólové družstvo mužov

Externé odkazy 
 Oficiálna stránka Federacija Plavannja Ukrajiny /

Národné vodnopólové družstvá
Vodné pólo
Národné